તાજેતરમાં એફ.આર.સી દ્વારા જાહેર કરવામાં આવેલી પ્રોવિઝનલ ફી બાબતો વાલીઓમાં ગુસ્સો જોવા મળી રહ્યો છે. એફ.આર.સી દ્વારા રેડબ્રિક્સ સ્કૂલમાં પહેલા ધોરણની પ્રોવિઝનલ ફી 80,900 ફાઇનલ કરાઇ છે જ્યારે કે એક ખાનગી મેનેજમેન્ટ કોલેજના એમ.બી.એના કોર્સની ફી 86,000 છે. સરકારે ફરી વાલીઓને છેતર્યા હોવાનો આક્ષેપ વાલી મંડળો લગાવી રહ્યાં છે. ફી કમિટી દ્વારા અમદાવાદની 37 અને ગાંધીનગર 6 સ્કૂલની શુક્રવારે પ્રોવિઝનલ ફી જાહેર કરાઈ હતી.